หุ้นจองเกิด
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 13 ธ.ค. 2553
20 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 13 ธ.ค. 2553 
โดย...นายกระทิง &amp; หญิงฟลอร์
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 13 ธ.ค. 2553
...ตลาดหุ้นไทยปลายสัปดาห์ก่อน ฟื้นตัวขึ้นมาปิด 1,035.85 จุด บวก 10.77 จุด มูลค่าซื้อขาย 33,044 ล้านบาท ต่างชาติขายสุทธิ 184 ล้านบาท 
...เป็นไปอย่างที่คาดการณ์ คดีเงินบริจาคไม่มีผล ตลาดหุ้นไม่มีอะไร ตื่นกลัวเกินเหตุ 
...หุ้นใหม่น้องนุชสุดท้องปิดท้ายปีนี้ “ผลธัญญะ” (PHOL) ทุกคนร้องเป็นเสียงเดียวกัน ของเค้าดีจริง!!!! เปิดมาประทับใจ พุ่งเกิน 100% บิ๊กบอส “ชวลิต หวังธำรง” และพี่เลี้ยง บล.เคจีไอ สร้างรอยยิ้มให้ชาวหุ้นถ้วนหน้า กระตุ้นหุ้นใหม่ที่จ่อคิวเข้าตลาด ต้องรีบจัดมาให้จองกันช่วงตลาดเปิด 
...ไทยพลาสติกและเคมีภัณฑ์ (TPC) วอลุมยังดีอยู่ แต่ราคาแกว่งขึ้นลง เพราะวิ่งมาจาก 18 บาท เก็งกำไรปูนซิเมนต์ไทย (SCC) ต้องทำอะไรบ้างกับหุ้นตัวนี้ 
...เอฟโวลูชั่น (E) ดูหงอยๆ ไม่มีข่าวกระตุ้น อดใจรอเร็วๆ นี้ มีอะไรให้เซอร์ไพรส์
...จานแดง (ทรู คอร์ปอเรชั่น) กำลังส่งแรงไม่จริง เก็งกำไรไม่ชอบ เหมาะถือยาวซะมากกว่า จับตากลางสัปดาห์นี้จะมีข่าวดีอะไรออกมาเกี่ยวกับการซื้อฮัทช์อย่างที่ลือหรือไม่ 
...โบรกเกอร์หน้าใหม่แห่ออก DW หลายตัวให้เลือก วันแรก ราคาไม่ร้อนแรงหวือหวา ลดความนิยมของนักเก็งกำไรไปมาก หลบทางให้หุ้นใหม่ไอพีโอ ...คำแนะนำ DW ไม่ควรถือเกิน 2 สัปดาห์ ให้เล่นเป็นรอบๆ ตามทิศทางหุ้นอ้างอิงปลอดภัยที่สุด